MAŽEIKIŲ CHOREOGRAFIJOS MOKYKLA

(Kodas **191815364**)

 PATVIRTINTA

 Mažeikių choreografijos mokyklos

 direktoriaus 2018 m. rugsėjo 3 d.

 įsakymu Nr. BV-23

MUZIKOS MOKYTOJO

PAREIGYBĖS APRAŠYMAS

I. PAREIGYBĖ

1. Mažeikių choreografijos mokyklos (toliau – Mokykla) privalomo instrumento muzikos mokytojas (toliau – Mokytojas) yra priskiriamas biudžetinių įstaigų specialistų grupei.
2. Pareigybės lygis: Mokytojas priskiriamas A2 lygio pareigybei.
3. Pareigybės paskirtis:
	1. įgyvendinti muzikos ugdymo programas, realizuoti metinės, strateginės veiklos tikslus;
	2. individualizuojant ir diferencijuojant ugdomąją veiklą, puoselėti mokinių vertybines, demokratines ir pilietines nuostatas, pažintinius ir komunikacinius gebėjimus, informacinę kultūrą, bendrąsias ir dalykines kompetencijas;
	3. pasirinkus konstruktyvius ugdymo būdus, atitinkančius mokinių amžių bei poreikius, ugdyti savarankų, laisvei pajėgų ir atsakingai savo gyvenimą kurti gebantį žmogų.
4. Pavaldumas: Mokytojas pavaldus Mokyklos direktoriaus pavaduotojui ugdymui.

**II. SPECIALŪS REIKALAVIMAI ŠIAS PAREIGAS EINANČIAM MOKYTOJUI**

1. Mokytojo pareigybei keliami kvalifikaciniai reikalavimai:
	1. Turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu ir pedagogo kvalifikaciją arba ne žemesnis kaip aukštesnįjį išsilavinimą įgytą iki 2009 m. ar specialųjį vidurinį išsilavinimą, įgytą iki 1995 metų ir pedagogo kvalifikaciją;
	2. būti baigęs muzikos mokytojų rengimo arba muzikos studijų programą;
	3. mokėti lietuvių kalbą (turėti trečiąją valstybinės kalbos mokėjimo kategoriją);
	4. turėti skaitmeninio raštingumo kompetencijas, pagal *Reikalavimų pedagoginių darbuotojų skaitmeninio raštingumo programoms aprašą.*
	5. sklandžiai dėstyti mintis raštu ir žodžiu, išmanyti kalbos kultūros reikalavimus, lietuvių kalbos ir raštvedybos taisyklių, dokumentų rengimo ir įforminimo tvarkos reikalavimus;
	6. būti nepriekaištingos reputacijos, kaip ji apibrėžta Lietuvos Respublikos švietimo įstatyme;
	7. gebėti išlaikyti demokratiškus, savitarpio pagarba ir pagalba grindžiamus mokyklos bendruomenės narių santykius, rūpintis palankaus mikroklimato ugdymui(si) ir darbui kūrimu bei palaikymu.
2. Mokytojas turi žinoti ir išmanyti:
	1. Privalomo instrumento muzikos turinį, dėstymo metodikos reikalavimus;
	2. Mokyklos veiklos sritis, darbo organizavimo tvarką;
	3. pedagoginės veiklos organizavimo formas, būdus ir metodus;
	4. bendrąsias ir pedagoginės etikos normas, šiuolaikinės pedagogikos, bendravimo psichologijos pagrindus;
	5. demokratinės, teisinės ir atviros pilietinės, humanistinės visuomenės kūrimo ir veiklos principus, gebėti juos panaudoti savo veikloje;
	6. darbuotojų saugos ir sveikatos, gaisrinės saugos, elektrosaugos reikalavimus.
3. Mokytojas privalo vadovautis:
	1. Lietuvos Respublikos įstatymais ir poįstatyminiais aktais;
	2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais ugdymo įstaigų veiklą, darbo santykius, darbuotojų saugą ir sveikatą;
	3. Mokyklos darbo tvarkos taisyklėmis;
	4. Mokyklos ugdymo, veiklos planais, privalomo instrumento dalyko individualiomis programomis;
	5. darbo sutartimi;
	6. šiuo pareigybės aprašymu bei kitais Mokyklos lokaliais dokumentais (įsakymais, potvarkiais, nurodymais, taisyklėmis, tvarkomis ir pan.).

**III.** ŠIAS PAREIGAS EINANČIO MOKYTOJO FUNKCIJOS

1. Mokytojas, turintis muzikos mokytojo, vyresniojo mokytojo, mokytojo metodininko ar mokytojo eksperto kvalifikacinę kategoriją, vadovaudamasis **einamųjų mokslo metų krūvio sandara**, vykdo šias funkcijas:
	1. įgyvendina privalomo instrumento dalyko ugdymo turinį pagal Mokyklos ugdymo planą, metinės veiklos programą, mokytojų parengtas temines programas aprobuotas mokyklos taryboje
	2. planuoja savo veiklą, dalyko turinio perteikimą, atsižvelgdamas į mokinių ugdymosi poreikių įvairovę, pasirengia pamokoms, kitoms ugdymo formoms, neformaliojo švietimo užsiėmimams ir juos tinkamai organizuoja;
	3. suprantamai ir aiškiai, taisyklinga lietuvių kalba perteikia muzikos ugdymo turinį;
	4. padeda mokiniams suvokti kultūrinį, meninį paveldą ir kultūrinę įvairovę; ugdo humanistinę kultūrą, kaip asmens sąmonės ir jos nulemto elgesio būdo vienovę, kuriai įtakos daro kultūrinėje aplinkoje veikiančios humanistinės vertybės;
	5. ugdo mokinių vertybines, dorovės, pilietines, tautines, patriotines nuostatas, komunikacinius gebėjimus, informacinę kultūrą, gebėjimą vadovautis demokratiniais bendravimo principais, savarankiškai kurti savo gyvenimą;
	6. ugdo remdamasis mokinių gebėjimais ir polinkiais, stiprina mokymosi motyvaciją ir pasitikėjimą savo galiomis, siekia, kad mokiniai dalyvautų svarstant ugdymo turinį, formas ir metodus;
	7. individualizuoja, diferencijuoja ugdomąją veiklą, rengia mokomuosius projektus ir dalyvauja jų veikloje;
	8. užtikrina ugdomų mokinių saugumą, supažindina mokinius su saugaus darbo tvarkos taisyklėmis bei kitais norminiais dokumentais ir jais vadovaujasi darbe;
	9. konstruktyviai bendradarbiauja su mokinių tėvais, mokytojais, kartu su jais sprendžia mokinių ugdymo(si), psichologines, bendravimo problemas, nedelsiant aiškinasi pamokų nelankymo priežastis;
	10. gerbia mokinį kaip asmenį, nepažeisdamas jo teisių ir teisėtų interesų;
	11. suteikia arba inicijuoja mokiniams reikiamą pagalbą mokymosi sunkumų, socialinių sąlygų sukeltų sunkumų, smurto, prievartos, išnaudojimo ar kitais ekstremaliais atvejais, informuoja grupės vadovą, Mokyklos vadovus;
	12. pamačius nelaimingą atsitikimą, nedelsiant suteikia pirmąją pagalbą nukentėjusiam ir apie įvykį praneša Mokyklos vadovams;
	13. nešališkai vertina mokinių privalomo instrumento muzikos mokymosi pasiekimus ir nuolat juos informuoja apie mokymosi pažangą;
	14. sudaro visiems mokiniams vienodas galimybes ir sąlygas ugdytis savo gebėjimus bei talentus, skatina saviraišką Mokyklos kultūrinėje aplinkoje;
	15. bendradarbiauja su kitais mokytojais, kad būtų pasiekti šokioir muzikos mokymo tikslai, abipusiu susitarimu stebi vienas kito darbą, esant poreikiui dalyvauja klasės mokinių tėvų susirinkimuose;
	16. į ekskursijas, koncertus, muzikos pamokas kitose ugdymo aplinkose vyksta tik sutvarkęs kelionės dokumentus, suderinęs su grupės vadovu ir pritarus direktoriui pasirašytu įsakymu;
	17. vykdo tarpdalykinę, bendrųjų kompetencijų ugdymo ir prevencinių programų, ugdymo karjerai tematikos integraciją į privalomo instrumento muzikos dalyko turinį;
	18. tvarko pedagoginės veiklos dokumentus, sistemingai ir savalaikiai tvarko dienyną, analizuoja mokinių muzikos pasiekimus ir teikia statistinius duomenis;
	19. laikosi bendrosios ir pedagoginės etikos normų, pedagoginės prevencijos principo, Mokyklos darbo tvarką nustatančių dokumentų reikalavimų;
	20. dalyvauja muzikos mokytojų metodinės grupės veikloje, Mokyklos veiklos kokybės įsivertinime, kasmet atlieka asmeninės veiklos savianalizę pagal sutartą struktūrinę formą;
	21. dalyvauja mokinių tyrimų vykdymo ir kitose Mokyklos direktoriaus sudarytose darbo komisijose, grupėse;
	22. dalyvauja mokytojų tarybos posėdžiuose, metodinės grupės susirinkimuose ir kituose bendruomenės renginiuose;
	23. kiekvienais metais pasitikrina sveikatą ir pristato medicininę knygelę su galiojančiu gydytojo įrašu;
	24. Mokytojas, įgijęs **mokytojo metodininko** kvalifikacinę kategoriją – analizuoja ugdymo, mokymo ir mokymosi procesą, pedagogines situacijas, diegia šiuolaikinės didaktikos principus ir metodus, rengia ugdymo projektus, skleidžia savo gerąją pedagoginio darbo patirtį Mokykloje ir Mažeikių mieste;
	25. Mokytojas, įgijęs **mokytojo eksperto** kvalifikacinę kategoriją – analizuoja ugdymo, mokymo ir mokymosi procesą, tiria pedagogines situacijas, naujas mokymosi strategijas, taiko jas, kuria savo veiksmingas mokymosi strategijas, rengia ugdymo projektus, mokymo, mokymosi bei metodines priemones, skleidžia savo gerąją pedagoginio darbo patirtį, Mažeikių mieste ir šalyje, mentoriau ja;
	26. vykdo Mokyklos direktoriaus įsakymus ir kitus teisėtus mokyklos vadovų pavedimus, nurodymus bei kituose teisės aktuose nustatytas pareigas.

**IV. MOKYTOJO TEISĖS IR ATSAKOMYBĖ**

1. Mokytojas atsako už:
	1. Mokyklos nuostatuose, darbo tvarkos taisyklėse, pareigybės aprašyme numatytų pareigų ir funkcijų kokybišką vykdymą;
	2. Kokybišką privalomo instrumento muzikos programų įgyvendinimą;
	3. Mokyklos direktoriaus įsakymų, nurodymų, pavedimų vykdymą bei kitų norminių dokumentų įgyvendinimą;
	4. mokytojo etikos normų laikymąsi, veiksmus, nesuderinamus su pareigomis (nors ir ne darbo metu), už darbo drausmės pažeidimus;
	5. mokinių sveikatą ir saugumą ugdymo, kurį organizuoja ir vykdo mokytojas, metu, pertraukų metu;
	6. mokinių dokumentų ir asmeninės informacijos konfidencialumą;
	7. teisingą dienyno pildymą, savalaikį atsiskaitymą už vykdomus darbus ir jų kokybę, teikiamų duomenų teisingumą;
	8. įgaliojimų viršijimą;
	9. mokinių teisių pažeidimo prevenciją;
	10. tai, kad nebūtų vykdomi bandymai ar kitokie veiksmai, galintys pakenkti vaiko gyvybei, normaliai asmenybės brandai.
2. Už savo pareigų netinkamą vykdymą mokytojas atsako Mokyklos darbo tvarkos taisyklių ir Lietuvos Respublikos įstatymų nustatyta tvarka.
3. Mokytojas turi teisę:
	1. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
	2. laisvai pasirinkti pedagoginės veiklos organizavimo būdus, formas ir metodus;
	3. rengti ir siūlyti diegti neformaliojo švietimo programas;
	4. gauti dokumentus ir informaciją bei metodinę pagalbą, būtiną pagal kompetenciją šiame aprašyme nustatytų pareigų kokybiškam vykdymui;
	5. teikti siūlymus dėl Mokyklos ugdymo plano, veiklos plano, strategijos sudarymo, ugdymo proceso kokybės gerinimo, einamųjų mokslo metų darbo krūvio sandaros;
	6. prireikus kreiptis pagalbos į Mokyklos vadovus;
	7. dalyvauti Mokyklos savivaldoje;
	8. ne mažiau kaip 5 dienas darbo laiku per metus tobulinti savo kvalifikaciją, kompetencijas;
	9. atestuotis ir įgyti kvalifikacinę kategoriją Švietimo ir mokslo ministerijos nustatyta tvarka;
	10. gauti išsilavinimą ir kvalifikaciją atitinkantį atlyginimą, darbo užmokesčio priemokas ar kitas išmokas, būti skatinamam teisės aktų nustatyta tvarka;
	11. teikti pasiūlymus Mokyklos veiklos darbo organizavimo klausimais, siūlyti Mokyklos direktoriui skirti skatinimo priemones mokiniui už jo šokio dalyko pasiekimus, kūrybiškumą, mokymąsi, dalyvavimą visuomeninėje veikloje, Mokyklos vardo garsinimą ir t.t.;
	12. įstatymų nustatyta tvarka atostogauti, stažuotis kitose institucijose;
	13. dalyvauti visuomeninėje, politinėje veiklose ne darbo metu, jeigu tai neprieštarauja įstatymams ir kitiems teisės aktams.
4. Mokytojas gali turėti kitų teisių, nustatytų Lietuvos Respublikos Darbo kodekse ir kituose teisės aktuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė

**SUSIPAŽINAU:**

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė